Скъпи приятели,

Както знаете, месец февруари е посветен на **Мира и предотвратяването на конфликти** в календара а Ротари. Повече от 1,5 милиарда души живеят в страни, засегнати от конфликти, и разликата между тези страни, които се радват на сравнителен мир, и тези, засегнати от конфликти, нараства през последните години. Мироизграждането е средство за развитие - сигурност, социална и икономическа справедливост и помирение.

Една от ключовите области, в които Ротари е насочила своите усилия е именно насърчаването на мирни и приобщаващи общества, чрез изграждане на мир, предотвратяване и разрешаване на конфликти.

Ето защо, всяка година Ротари дава до 100 пълни стипендии (50 Ротари стипендии за мир по магистърската програма и 50 за получаване на сертификат за професионално развитие по проблемите на световния мир) за посветени лидери от цял свят, за да учат в един от 6-те **Ротари центровете за мир**, създадени с подкрепата на 7 университета по света.

Ротари Центровете за мир са местата, където се провежда международно обучение по специализирани образователни програми в академични институции. Ротарианските стипендии за мир е водещата академична програма на Фондация Ротари. Чрез академична подготовка, практическа работа на терен и възможности за работа в глобални мрежи, стипендиантите на Ротари в областта на мира имат достъп до ресурси и развиват умения, от които се нуждаят, за да станат лидери и катализатори за мир и развитие в своите общности по целия свят.

Процедурата за прием на кандидати за **ротарианска стипендия за мир** за академичната 2020-21 година вече е отворена за кандидатстване. **Крайният срок** за подаване на заявления е **31.май 2019 година**.

Ако Вашият клуб познава подходящ кандидат или има желание да потърси и номинира такава кандидатура, моля да се запознаете с приложената към настоящето писмо информация, където подробно са описани стъпките за кандидатстване и изискванията към кандидатите.

Ваш в Ротари, Веселин Димитров

Дистрикт гуверньор 2018-19

Дистрикт 2482 България